

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: hegedus.agota@cegled.hu

Előzmény: C/1470/2026.

**Tárgy:** CKEF beszámoló a 2025. évről, 2026. évi Cselekvési terv és Munkaterv

**Melléklet** **3 db**: beszámoló, cselekvés terv, munkaterv (elektronikus elérhetőség)

Előterjesztő: dr. Csáky András polgármester

Szakmai előterjesztő: Szabó János CKEF koordinátor

Ügyintéző: Makai Viktória vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének 2026. február 11-ei ülésére

**Tisztelt Képviselő-testület!**

A Ceglédi Kábítószerügyi Egyeztető Fórum (továbbiakban: CKEF) 2025-ben hét alkalommal ülésezett. A Fórum tevékenysége a tárgyévben nem egyetlen program vagy projekt köré szerveződött, hanem a helyi kábítószerügyi és függőségi kihívások kezeléséhez szükséges szakmaközi együttműködési keretek megerősítésére, az információáramlás javítására, valamint a közös fellépés szakmai alapjainak megteremtésére irányult.

Előterjesztésünk tárgya az elmúlt év tevékenységeiről szóló beszámolás, a 2026. évi cselekvési terv, valamint a munkaterv elfogadása.

**I. Beszámoló**

A KEF-ülések és egyeztetések célja a helyi szereplők közötti kapcsolatépítés, a feladat- és felelősségi körök tisztázása, illetve annak előkészítése volt, hogy a városban működő megelőző, jelző és segítő tevékenységek ne párhuzamosan, hanem egymást erősítve, összehangolt módon működjenek.

A 2025. évi működés fontos eredménye, hogy a CKEF keretein belül megkezdődött és rendszeresedett a kommunikáció az érintett szakmai egységek, valamint az oktatási és nevelési intézmények irányába. A CKEF -ben megjelentek és együttműködésre nyitottan kapcsolódtak be a releváns területek képviselői: rendőrség, civil szervezetek, roma nemzetiségi önkormányzat, oktatási intézmények, egészségügy, valamint a szociális szféra szereplői. A tárgyévben kiemelt szakmai feladatként valósult meg a helyi helyzetfeltárás adatfelvétele és annak feldolgozása.

A CKEF 2025-ben a helyi kábítószerügyi és függőségi kihívások kezeléséhez szükséges szakmaközi együttműködés alapjait erősítette, és működési tapasztalatokat szerzett arról, hogyan tartható fenn a szereplők részvétele és érdekeltsége. A hét ülés keretében a Fórum biztosította az ágazatok közötti párbeszédet, elindítva a közös gondolkodást az egységes üzenetekről és a segítségkérés útvonalairól, valamint előkészítette az éves, beszámoltatható tervezésre épülő működési modellt. A 2025. évi tapasztalatok közvetlenül beépülnek a 2026. évi pilot év működésébe: a tervezett ülések száma kevesebb, de tartalmát illetően intenzívebb fókuszú ülés, a közös munkatermékekre építő együttműködés és az érintett szervezetek újbóli bevonása együttesen azt a célt szolgálja, hogy a CKEF ülései érdemi tartalommal teljenek meg és a város szereplői hosszú távon is összehangoltan tudjanak fellépni a szerhasználat és a függőségek kihívásaival szemben. *(A részletes beszámoló mellékelve)*

**II. Cselekvési terv**

Cegléden a kábítószerügyi beavatkozások tervezése 2026-tól éves cselekvési tervek mentén történik és nem egy előre részletezett, 5 éves programlistára épül. A CKEF célja ezzel nem a stratégiai gondolkodás elhagyása, hanem egy olyan rugalmas, adaptív tervezési modell bevezetése, amely gyorsabban tud reagálni a helyi kockázatok változására, miközben megőrzi a kiszámíthatóságot, az átláthatóságot és a beszámoltathatóságot. *(A cselekvési terv mellékelve)*

**III. Munkaterv**

Alapelv, hogy 2026-ban városunkban már a meglévő prevenciós tevékenységek folytatása és összehangolása, kiemelten a szakmák közötti kommunikáció erősítése. *(A munkaterv mellékelve)*

Tisztelt Képviselő-testület! Elfogadásra javaslom a Ceglédi Kábítószerügyi Egyeztető Fórum 2025. évi beszámolóját, 2026. évi Cselekvési tervét és Munkatervét.

Az előterjesztést a **Humán Bizottság** tárgyalja. A bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Mötv. 46. § (1) bekezdése alapján **nyilvános** ülés keretében, a *Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet* 59. §-a alapján **minősített szavazati arányt igényel.**

Cegléd, 2026. február 2.

Dr. Csáky András

polgármester

Láttam: Hegedűs Ágota

alpolgármester

**I. Határozati javaslat**

**Cegléd Város Önkormányzatának Képviselő-testülete** 328/2024. (XI. 21.) Ök. határozatban foglaltakra figyelemmel

1. Elfogadja a Ceglédi Kábítószerügyi Egyeztető Fórum 2025. évről szóló beszámolóját.
2. Megköszöni a résztvevők összefogását és érdemi aktivitását.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

---------

**II. Határozati javaslat**

**Cegléd Város Önkormányzatának Képviselő-testülete**

1. Elfogadja a Ceglédi Kábítószerügyi Egyeztető Fórum 2026. évre szóló Cselekvési tervét a határozat elválaszthatatlan mellékletének megfelelően.

2.) Utasítja a Ceglédi Közös Önkormányzati Hivatalt a szükséges intézkedéseket tételére.

Határidő: azonnal Felelős: Dr. Csáky András polgármester

---------

**III. Határozati javaslat**

**Cegléd Város Önkormányzatának Képviselő-testülete**

1. Elfogadja a Ceglédi Kábítószerügyi Egyeztető Fórum 2026. évre szóló Munkatervét, határozat elválaszthatatlan mellékletének megfelelően.

2.) Biztosítja továbbra is a CKEF üléseihez szükséges feltételeket a Városházán.

3.) Utasítja a Ceglédi Közös Önkormányzati Hivatalt a szükséges intézkedéseket tételére.

Határidő: azonnal Felelős: Dr. Csáky András polgármester

I-III. határozatokat kapja:

1. Ügyintéző és általa:
2. Szabó János CKEF koordinátor

Az előterjesztést láttam: Dr. Diósgyőri Gitta címzetes főjegyző