

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/…./2026. Tárgy: egészségügyi szűrőprogram pályázat

Előterjesztő: dr. Csáky András polgármester

Szakmai előterjesztő: Jáger Mária vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének 2026. február 11-ei ülésére

**Tisztelt Képviselő-testület!**

Magyarország átfogó egészségvédelmi szűrőprogramja hazánk legnagyobb humanitárius formájában működő egészségvédelmi programja, Népegészségügyi Prevenció Magyarországon (MÁESZ) pályázati brossura érkezett (2026. január 23-án) egészségügyi szűrőbuszos vizsgálatok, életmód tanácsadás stb. tárgyú pályázati lehetőségről, melyre vonatkozó szándéknyilatkozat benyújtásának határideje 2026. február 10. Legutóbb 2019 szeptemberében vett részt Cegléd ebben a programban.

A rendezvény nettó 2.500.000,- Ft egyszeri költséggel önerőt igényel, amely a szűrőkamion és a konvoj helyszínre való eljutásának kiadásait, logisztikai előkészítését fedezi. Emellett további kiadást jelent tervezni a megfelelő elektromos hálózat elérése, hozzávetőleg 800.000,- Ft-ot.

**Figyelemmel kell lennünk a TOP PLUSZ-3.1.3.-23-PT1-2024-00009 "*Helyi humán fejlesztések Cegléden*" című pályázat keretein belül 2025. május 10-én megvalósult, továbbá 2026-ban megvalósuló komplex egészségnap szűrőprogramjaira, amelynek célja és tartalma összességében lefedi a MÁESZ kínálatát.**

<https://cegled.asp.lgov.hu/helyi-human-fejlesztesek-cegleden>

Egyet kell értenünk abban, hogy a 2026-os költségvetés nem terhelhető további kiadásokkal. Indokolatlan, hogy célját tekintve olyan pályázati program ismétlődjön meg, ami egy már elnyert támogatás keretében megvalósul. A tavalyi, 80/2025. (II. 13.) Ök. határozathoz hasonló alábbi döntéshozatalt javasoljuk.

Az előterjesztést a **Humán Bizottság** tárgyalja. A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (2) bekezdés *a)* pontja alapján **nyílt** ülés keretében, az 50. § rendelkezései alapján - figyelemmel a KT. SzMSz 59. § rendelkezéseire – **egyszerű** többségű szavazati arányt igényel.

Cegléd, 2026. január 29.

Láttam:

Hegedűs Ágota Dr. Csáky András

alpolgármester polgármester

**Határozati javaslat**

**Cegléd Város Önkormányzatának Képviselő-testülete** *– a TOP\_PLUSZ-3.1-23 „Helyi humán fejlesztések” című nyertes pályázat keretében három évben megvalósuló komplex szűréssel egybekötött egészségnap programjaira tekintettel*

1. Nem vesz részt a MÁESZ 2026 Igénylési és Támogatási Projekt programjában.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

A határozatról értesítést kapnak:

1). Ceglédi KÖH Szervezési Iroda

2). Ceglédi KÖH Beruházási és Közbiztonsági Iroda

3). Ceglédi KÖH Pénzügyi Iroda

Az előterjesztést láttam:

Dr. Diósgyőri Gitta

címzetes főjegyző